
LIETUVOS RESPUBLIKOS SEIMO VALDYBA


SPRENDIMAS
DĖL LIETUVOS RESPUBLIKOS  FARMACIJOS ĮSTATYMO 2, 4, 5, 7, 35, 39, 76 STRAIPSNIŲ PAKEITIMO IR PAPILDYMO ĮSTATYMO NR. XI-2017 5 STRAIPSNIO PAKEITIMO  ĮSTATYMO PROJEKTO NR. XIIIP-4571(2) NEPRIKLAUSOMO EKSPERTINIO ĮVERTINIMO

2020 m. spalio 20 d. Nr. SV-S-1687
Vilnius




Lietuvos Respublikos Seimo valdyba, vadovaudamasi Lietuvos Respublikos Seimo statuto 145 straipsnio 2 dalimi, nusprendžia:
. Pritarti Seimo Sveikatos reikalų komiteto siūlymams dėl reikalavimų nepriklausomam ekspertui, kuris vertins Lietuvos Respublikos farmacijos įstatymo 2, 4, 5, 7, 35, 39, 76 straipsnių pakeitimo ir papildymo įstatymo Nr. XI-2017 5 straipsnio pakeitimo įstatymo projektą Nr. XIIIP‑4571(2).
. Patvirtinti Lietuvos Respublikos farmacijos įstatymo 2, 4, 5, 7, 35, 39, 76 straipsnių pakeitimo ir papildymo įstatymo Nr. XI-2017 5 straipsnio pakeitimo įstatymo projekto Nr. XIIIP‑4571(2) nepriklausomo ekspertinio įvertinimo paslaugų pirkimo techninę specifikaciją (pridedama).
. Perduoti Lietuvos Respublikos Seimo kanceliarijai vykdyti nepriklausomo ekspertinio įvertinimo paslaugų viešąjį pirkimą teisės aktų nustatyta tvarka. 



Seimo Pirmininko pirmoji pavaduotoja	Rima Baškienė

 SKYRIUS


. Pirkimo objektas – Lietuvos Respublikos farmacijos įstatymo 2, 4, 5, 7, 35, 39, 76 straipsnių pakeitimo ir papildymo įstatymo Nr. XI-2017 5 straipsnio pakeitimo įstatymo projekto Nr. XIIIP-4571(2) nepriklausomo ekspertinio įvertinimo paslaugos (toliau – nepriklausomo ekspertinio įvertinimo paslaugos).
. Nepriklausomo ekspertinio įvertinimo paslaugos turi būti suteiktos atliekant nepriklausomą ekspertinį įvertinimą ir pateikiant išsamią ekspertų išvadą dėl:
. Lietuvos Respublikos farmacijos įstatymo 2, 4, 5, 7, 35, 39, 76 straipsnių pakeitimo ir papildymo įstatymo Nr. XI-2017 5 straipsnio pakeitimo įstatymo projekto Nr. XIIIP-4571(2) (toliau – Įstatymo projektas Nr. XIIIP-4571(2);
. Seimo narių pasiūlymų dėl Įstatymo projekto Nr. XIIIP-4571(2), registruotų iki nepriklausomo ekspertinio įvertinimo paslaugų viešojo pirkimo sutarties sudarymo.
. Suteikiant nepriklausomo ekspertinio įvertinimo paslaugas, taip pat turi būti motyvuotai atsakyta į šiuos klausimus:
. Ar Įstatymo projektu Nr. XIIIP-4571(2) siūlomas reguliavimas atitinka Europos Sąjungos teisę?
. Kokias ilgalaikes ir trumpalaikes pasekmes Įstatymo projektu Nr. XIIIP-4571(2) siūlomas reguliavimas sukeltų farmacijos sektoriui, vaistinių tinklui ir farmacijos paslaugų prieinamumui?
. Jeigu teikiant nepriklausomo ekspertinio įvertinimo paslaugas analizuojama konkrečių Europos Sąjungos valstybių narių praktika, turi būti nurodyti tos šalies pasirinkto reguliavimo pranašumai, įvardyti tokio reguliavimo trūkumai ir iškilusios problemos. Paslaugų teikėjas, pateikdamas konkrečios Europos Sąjungos valstybės narės analizę, turi aprašyti taikomo reguliavimo teisinį reglamentavimą, struktūrą, apimtį.
. Įstatymo projekto Nr. XIIIP-4571(2), taip pat Seimo narių pasiūlymai dėl šio įstatymo projekto, registruoti iki nepriklausomo ekspertinio įvertinimo paslaugų viešojo pirkimo sutarties sudarymo, turi būti įvertinti ir pateikta galutinė nepriklausoma ekspertų išvada. Jeigu išvadoje siūloma tikslinti teisės akto projektą, turi būti suformuluoti konkretūs siūlymai (teisės akto projekto tekstas) ir pateiktas šių siūlymų pagrindimas.

. Ekspertas, pageidaujantis atlikti nepriklausomą ekspertinį įvertinimą, turi atitikti šiuos minimalius kvalifikacinius reikalavimus:

Kvalifikacijos reikalavimas	Dokumentas, kurį reikia pateikti
Turėti teisės studijų krypčių grupės aukštąjį universitetinį arba jam prilygintą išsilavinimą, socialinių mokslų studijų krypčių grupės aukštąjį universitetinį arba jam prilygintą išsilavinimą arba sveikatos mokslų studijų krypčių grupės aukštąjį universitetinį arba jam prilygintą išsilavinimą ir šių studijų krypčių grupių mokslų daktaro laipsnį bei ne mažesnę kaip 5 metų darbo patirtį teisės ir (ar) ekonomikos, ir (ar) farmacijos srityje (jeigu ekspertinį vertinimą atlieka fizinių asmenų grupė, juridinis asmuo ar juridinių asmenų grupė, šį reikalavimą turi atitikti nors vienas asmuo iš fizinių asmenų grupės arba nors vienas juridinio asmens darbuotojų (arba kitais pagrindais pasitelktų specialistų), kurie atliks ekspertinį vertinimą).	Eksperto patirties ir kvalifikacijos aprašymas, kuriame turi būti nurodyta:	– eksperto esamos ir buvusios darbovietės (jeigu pasiūlymą teikia juridinis asmuo, nurodomos fizinių asmenų, kurie atliks ekspertizę, esamos ir buvusios darbovietės);	– eksperto išsilavinimas (jeigu pasiūlymą teikia juridinis asmuo, nurodomas fizinių asmenų, kurie atliks ekspertizę, išsilavinimas), pridedant išsilavinimą liudijančių diplomų kopijas.

. Nepriklausomo ekspertinio įvertinimo paslaugos turi būti suteiktos ir išsami ekspertų išvada turi būti pateikta per 14 kalendorinių dienų nuo nepriklausomo ekspertinio įvertinimo paslaugų viešojo pirkimo sutarties sudarymo dienos. Ekspertų pasirašyta išvada (3 egzemplioriais) turi būti pateikta popierinėje laikmenoje ir kompiuterinėje laikmenoje DOC ir PDF formatais.
_______________________

image1.png




